open-index/open-wikipedia-markdown huggingface dataset:
Steffen Wesemann

**Steffen Wesemann** (s. 11. maaliskuuta 1971 Wolmirstedt, Saksan demokraattinen tasavalta) on saksalaissyntyinen entinen maantiepyöräilijä, joka kilpaili ammattilaisena vuosina 1993–2008. Hän on asunut pitkään Küttigenin kunnassa Sveitsissä, ja sai maan kansalaisuuden 19. syyskuuta 2005.

Wesemann edusti pitkään T-Mobile Teamia, joka ennen vuotta 2004 tunnettiin nimellä Team Telekom. Toimittuaan vuonna 2007 Team Wiesenhof-Feltin kapteenina hän siirtyi vuodeksi 2008 Cycle Collstrop -joukkueeseen.

Wesemann voitti vuonna 2004 Flanderin ympäriajon. Hän on myös viisinkertainen Rauhanajon voittaja. Hän saavutti vuonna 2002 toisen ja vuonna 2007 kolmannen sijan Pariisi–Roubaix-ajossa. 

## Saavutuksia
### Yhden päivän kilpailut
*Maantieajon MM-kilpailu: 2005 12.
*Maantiepyöräilyn maailmancup: 2004 kuudes
*Flanderin ympäriajo: 2004 voitto
*Pariisi–Roubaix: 2001 seitsemäs, 2002 toinen, 2006 kuudes, 2007 kolmas
*Amstel Gold Race: 2006 toinen
*Züri-Metzgete: 2005 kuudes
*Gent–Wevelgem: 2001 kolmas
*Omloop Het Volk: 2000 toinen
*E3 Prijs Vlaanderen: 1995 toinen, 2001 toinen, 2003 toinen
*Grand Prix Gippingen: 1995 kolmas, 2000 voitto
*Rund um Köln: 2000 voitto
*Rund um den Flughafen Köln-Bonn: 1998 voitto, 2003 voitto

### Etappikilpailut
*Espanjan ympäriajo:
**1995 sprinttikilpailun voitto, kolmas etapilla 21
**1996 toinen etapilla 16, kolmas etapilla 22
*Rauhanajo:
**1992 kokonaiskilpailun voitto
**1996 kokonais- ja sprinttikilpailujen sekä etappien 1, 2, 4 (aika-ajo), 6, 9, 10 ja 11 voitto
**1997 kokonais- ja pistekilpailujen sekä etappien 2, 3 ja 7 voitto
**1998 kokonaiskilpailussa toinen
**1999 kokonaiskilpailun sekä etappien 2, 7 (aika-ajo) ja 10 voitto
**2000 kokonaiskilpailussa kolmas, etappien 1 ja 4 voitto
**2003 kokonaiskilpailun ja etapin 3 voitto
*Sachsen-Tour:
**1998 prologin voitto
**2003 etapin 5 voitto
*Tour Down Under: 2000 kokonaiskilpailussa kolmas, etapin 4 voitto
*Setmana Catalana: 1993 etapin 5 a voitto
*Vuelta a Andalucía: 1993 sprinttikilpailun voitto
*Ala-Saksin ympäriajo: 1992 kokonaiskilpailun voitto
*Reininmaan ympäriajo: 1996 etapin 4 voitto
*Trofeo Castilla y Leon: 1998 etapin 4 a voitto

## Lähteet
*Steffen Wesemann Trap–Friis-tietokannassa 
*Esittely cyclingarchives.com-sivustolla
Sukuposti

**Sukuposti.net** on suomalainen verkkosivusto, joka on perustettu vuonna 2001. Sukupostin hevoskuvagalleria on laajin Internetistä löytyvä hevoskuvien kokoelma. Sukuposti toimii vapaaehtoisvoimin.

Sukupostin tärkein ominaisuus on tietokanta, jonka päivittämiseen ja laajentamiseen osallistuu noin sadan henkilön ryhmä. Käyttäjät voivat lähettää sivustolle kuvia ja tietoja hevosista, mutta ylläpitäjät huolehtivat tietojen julkaisusta. Sukupostin tarkennetulla haulla voi etsiä sellaistakin hevosta, jonka koko nimeä ei varsinaisesti tiedä. Silloin siinä on kuitenkin apuna mm. säkäkorkeus, rotu, sukupuoli, jne. Sivustolta löytyy myös suurimpien ravikilpailuiden kunniataulukoita sekä kantakirjaan merkittyjen hevosten listoja.

Sivusto on hevosihmisten keskuudessa erittäin käytetty tietolähde. Sivustolla ilmoitettujen tietojen mukaan palvelussa ladataan kuukausittain n. 1-1,5 miljoonaa sivua. Yksittäisiä käyttäjiä on tietojen mukaan n. 50-100 000 kuukaudessa. 

Sukupostin hevostietokannasta löytyy n. 2,3 miljoonaa hevosta (19.12.2021). Hevostietokannan tiedot ovat peräisin eri maiden hevosrekistereistä (mm. Suomen Hippos).

Sukupostin hevoskuvagalleriasta löytyy n. 600 000 (19.12.2021) hevoskuvaa yli 165 000 eri hevosesta. Käyttäjät voivat lähettää palveluun omia kuviaan julkaistavaksi. Osa ylläpitäjistä käy kuvaamassa hevosia eri tapahtumissa ja talleilla.

## Lähteet

## Aiheesta muualla

* Sukuposti.net
* Hevoset ja ratsastus-lehden artikkeli 2/2003 
* Suomen hevosenomistajien keskusliiton Hevosenomistaja-lehden artikkeli
Karolina Tymińska

**Karolina Tymińska** (s. 4. lokakuuta 1984 Świebodzin) on puolalainen seitsenottelija.

Tyminska sijoittui seitsenottelussa 15:nneksi Osakan MM-kilpailuissa 2007, seitsemänneksi Pekingin olympialaisissa 2008, viidenneksi Barcelonan EM-kilpailuissa 2010, neljänneksi Daegun MM-kilpailuissa 2011 ja yhdeksänneksi Moskovan MM-kilpailuissa 2013. Sisäratojen MM-kilpailuissa hän on ollut viisiottelussa neljäs Istanbulissa 2012, kuudes Valenciassa 2008 ja Dohassa 2010 sekä kahdeksas Sopotissa 2014. Sisäratojen EM-kilpailuissa hän on sijoittunut kahdeksanneksi Madridissa 2005, seitsemänneksi Birminghamissa 2007, viidenneksi Torinossa 2009 ja neljänneksi Pariisissa 2011.

Tyminska on voittanut Puolan seitsenottelumestaruuden ulkoradoilla vuosina 2006, 2007 ja 2011 sekä viisiottelumestaruuden sisäradoilla vuosina 2005, 2006, 2008, 2009 ja 2016. Puolan hallimestaruuden hän on voittanut lisäksi pituushypyssä 2007, 2008 ja 2012 sekä 60 metrin aitajuoksussa 2010.

## Henkilökohtaiset ennätykset
:Lähde: IAAF, Tilastopaja
;Ulkoradat
* 200 metrin juoksu: 23,32 (2006)
* 800 metrin juoksu: 2.05,21 (2011)
* 100 metrin aitajuoksu: 13,12 (2011)
* Korkeushyppy: 178 (2011)
* Pituushyppy: 663 (2008)
* Kuulantyöntö: 14,82 (2008)
* Keihäänheitto: 42,40 (2013)
* Seitsenottelu: 6544 (2011)

;Sisäradat
* 800 metrin juoksu: 2.06,72 (2008)
* 60 metrin aitajuoksu: 8,34 (2010, 2011)
* Korkeushyppy: 175 (2010, 2014)
* Pituushyppy: 654 (2008, 2012)
* Kuulantyöntö: 15,11 (2008)
* Viisiottelu: 4769 (2008)

## Lähteet
Alan Budikusuma

**Alexander Alan Budikusuma Wiratama** (s. 29. maaliskuuta 1968 Surabaya) on indonesialainen sulkapalloilija, joka voitti kaksinpelissä kultaa vuoden 1992 kesäolympialaisissa Barcelonassa.

Budikusuma kilpaili kaksinpelaajana kaksissa olympialaisissa. Barcelonassa 1992 hän voitti kaikki kuusi otteluaan häviämättä erääkään. Välierissä hän voitti Tanskan Thomas Stuer-Lauridsenin pistein 18–14, 15–8 ja loppuottelussa maanmiehensä Ardy Wiranatan pistein 15–12, 18–13. Atlantassa 1996 Busikusuma voitti kaksi ensimmäistä otteluaan mutta hävisi puolivälierissä lopulta kultaa voittaneelle Tanskan Poul-Erik Høyer Larsenille pistein 5–15, 9–15.

Budikusuma saavutti kaksinpelissä MM-hopeaa vuonna 1991. Hän kuului Indonesian voittajajoukkueeseen miesten Thomas Cupissa vuonna 1996.

Budikusuma on naimisissa toisen sulkapalloilijan, myös vuonna 1992 olympiakultaa voittaneen Susi Susantin kanssa.

## Lähteet
Taufik Hidayat

**Taufik Hidayat** (s. 10. elokuuta 1981 Bandung) on indonesialainen sulkapalloilija, jota pidetään lajin yhtenä kaikkien aikojen lahjakkaimmista pelaajista. Hän on luonut huomattavan kansainvälisen uran, joka huipentui kultamitalin voittoon kesäolympialaisissa 2004 Ateenassa sekä maailmanmestaruuteen vuonna 2005 Anaheimissa Yhdysvalloissa.

Kesällä 2013 Hidayat ilmoitti päättävänsä uransa.

## Lähteet
* http://yle.fi/urheilu/indonesian_kansallissankari_paattaa_uransa/6689120

## Aiheesta muualla
* Hidayatin profiili Kansainvälisen Sulkapalloliiton sivuilla
Ammunnan maailmanmestaruuskilpailut 2002

**Kansainvälisen ampumaurheiluliiton (ISSF) 48. maailmanmestaruuskilpailut** järjestettiin 2.-16.7.2002 Lahdessa.

## Pistooli
### Miehet

### Naiset

### Pojat

### Tytöt

## Kivääri
### Miehet

### Naiset

### Pojat

### Tytöt

## Haulikko
### Miehet

### Naiset

### Pojat

### Tytöt

## Riistamaali
### Miehet

### Naiset

### Pojat

### Tytöt

## Mitalitaulukko

## Uudet ennätykset

## Lähteet
*ISSF:n tietokanta
Branwell Brontë

**Patrick Branwell Brontë** (26. kesäkuuta 1817 – 24. syyskuuta 1848) oli englantilainen taidemaalari ja runoilija. Hänen sisarensa olivat Brontën kuuluisat kirjailijasisaret Charlotte, Emily ja Anne, joiden teoksiin kuuluvat muun muassa *[[Kotiopettajattaren romaani]]*, *[[Humiseva harju]]* ja *[[Wildfell Hallin asukas]]*. 

## Elämäkerta
### Lapsuus

Branwell Brontë syntyi Yorkshiren Thortonissa vuonna 1817, ja hän oli kuusilapsisen perheen ainoa poika. Vuonna 1821 Brontën perhe muutti Haworthiin isä Patrickin saatua sieltä töitä paikallisesta pappilasta. Brontën äiti Maria kuoli vielä samana vuonna, ja perheen lapset jäivät isänsä ja äidinpuoleisen tätinsä hoidettaviksi.

### Ura
Nuoruudessaan Brontë alkoi opiskella taidemaalariksi Haworthissa ja toimikin ammatissa esimerkiksi vuosina 1838-1839 Bradfordissa. Hänen kuuluisin teoksensa lienee hänen sisaristaan maalaama muotokuva. Brontë maalasi alun perin myös itsensä kuvaan, mutta myöhemmin poisti itsensä kuvasta. Brontë toimi lisäksi kotiopettajana muutamissa perheissä. Toimiessaan kotiopettajana Robinsonin perheessä rakastui Brontë perheen rouvaan Lydiaan. Suhde päättyi epäonnisesti vuonna 1845, ja Brontë palasi kotiinsa Haworthiin. Kotona hän alkoholisoitui ja alkoi käyttää oopiumia.

### Kuolema
Branwell Brontë kuoli tuberkuloosiin 31-vuotiaana 24. syyskuuta vuonna 1848. Hänet haudattiin neljä päivää myöhemmin Brontën perhehautaan Pyhän Mikaelin ja kaikkien enkelien kirkkoon Haworthiin. Myös Branwellin sisaret Emily ja Anne menehtyivät tuberkuloosiin. Emily vilustui veljensä hautajaisissa ja kuoli vielä saman vuoden joulukuussa, Anne seuraavan vuoden toukokuussa. Branwellin sisar Charlotte kuoli vuonna 1855 ja hänen isänsä Patrick 1861. Heidät kaikki Annea lukuun ottamatta on haudattu Brontën perhehautaan Haworthiin.

## Lähteet
Kanadan Grand Prix 1989

**Kanadan Grand Prix 1989** oli Formula 1 -sarjan osakilpailu, joka ajettiin 18. kesäkuuta 1989 Circuit Gilles-Villeneuvella Kanadassa. Kilpailun voitti Williamsilla ajanut Thierry Boutsen, jolle voitto oli uran ensimmäinen. Williamsin menestystä täydensi Riccardo Patrese ajamalla toiseksi.

Kahden tunnin aikaraja tuli täyteen samalla kierroksella kuin kilpailun suunniteltu ajomatka.

## Tulokset

## Muuta

*Paalupaikka: Alain Prost – 1.20,973
*Nopein kierros: Jonathan Palmer – 1.31,925 (kierroksella 11)
*Thierry Boutsenin uran ensimmäinen GP-voitto
*Jonathan Palmerin ensimmäinen kilpailun nopein kierros
*Dallaran ensimmäinen palkintosija
*Tyrrellin 20. nopein kierros

## Lähteet
Tommaso Salvadori

**Adelardo Tommaso Salvadori Paleotti** (30. syyskuuta 1835 Porto San Giorgio – 9. lokakuuta 1923 Torino) oli italialainen eläintieteilijä ja lintutieteilijä.

Tommaso Salvadorin vanhemmat olivat italialainen Luigi Salvadori ja englantilainen Esther Welby.
Salvadori opiskeli lääketiedettä Pisassa ja Roomassa. Hän liittyi Giuseppe Garibaldin Sisilian retkelle palvellen lääkintäupseerina.

Hän toimi Torinon yliopiston Eläintieteellisen museon johtajan Filippo de Filippin assistenttina 1863–1879 ja apulaisjohtajana 1879–1923. Hänen aikanaan museosta kehittyi Italian parhain. Hänen erikoisalansa olivat Aasian linnut. 1890–1891 hän tutki British Museumin kokoelmia ja luetteloita Lontoossa.

Krokotiilivaraani (*Varanus salvadorii*) on nimetty hänen kunniakseen, samoin linnuista papuansorsa (*Salvadorina waigiuensis*), irianinviikunakaija (*Psittaculirostris salvadorii*), engganonrilli (*Zosterops salvadorii*), kyhmyrakkeli (*Onychognathus salvadorii*) ja punapeippo (*Cryptospiza salvadorii*). Hän itse nimesi satoja lintulajeja ja -alalajeja. 

## Julkaisuja
* *Monografia del Gener Ceyx Lacépède*. Torino (1869)
* *Nuove specie di uccelli dei generi Criniger, Picus ed Homoptila Nov. Gen.*. Torino (1871)
* *Intorno al Cypselus horus*. Torino (1872)
* *Intorno ad un nuovo genere di Saxicola*. Torino (1872)
* *Nuova specie del Genere Hyphantornis*. Torino (1873)
* *Di alcune specie del Genere Porphyrio Briss.*. Torino (1879)
* *Ornitologia della Papuasia e delle Molucche*. Torino (1879)
* *Osservazioni intorno ad alcune specie del Genere Collocalia G.R. Gr.*. Torino (1880)
* *Collezioni ornitologiche fatte nelle isole del Capo Verde da Leonardo Fea*. Annali Museo Civico di Storia Naturale di Genova (2) 20: 1-32. (1889)
* *Catalogue of the Psittaci, or parrots, in the collection of the British museum*. London (1891)
* *Catalogue of the Columabe, or pigeons, in the collection of the British museum*. London (1893)
* *Catalogue of the Chenomorphae (Palamedeae, Phoenicopteri, Anseres) Crypturi and Ratitae in the collection of the British Museum*. London (1895)
* *Due nuove specie di Uccelli dell' Isola di S. Thomé e dell'Isola del Principe raccolte dal sig. Leonardo Fea. Bolletino della Società dei Musei di Zoologia ed Anatomia comparata della R*. Università di Torino (1901)
* *Uccelli della Guinea Portoghese raccolti da Leonardo Fea*. Annali del Museo Civico di Storia Naturale di Genova (1901)
* *Caratteri di due nuove specie di Uccelli di Fernando Po*. Bolletino della Società dei Musei di Zoologia ed Anatomia comparata della R. Università di Torino (1903)
* *Contribuzioni alla ornitologia delle Isole del Golfo di Guinea*. Memorie della Reale Academia delle Scienze di Torino, serie II, tomo LIII (1903).

## Lähteet
Nevada-tan

**Nevada-tan** ( *Nebada-tan*, myös ネバダたん) on kutsumanimi 11-vuotiaalle japanilaiselle koulutytölle, joka murhasi luokkakaverinsa Satomi Mitarain ( *Mitarai Satomi*). Murha tapahtui 1. kesäkuuta 2004 peruskoulussa Sasebossa, Nagasakissa, kun Nevada-tan viilsi Mitarain kurkun mattoveitsellä. Nimettömänä pidetystä tappajasta tuli tämän jälkeen Internet-ilmiö.

Pian tapahtuman jälkeen löydettiin hänen luokkakuvansa, jossa hänellä oli päällään Nevadan yliopiston fanineulepusero, jossa luki ”NEVADA”. Siitä hän sai lempinimensä Nevada-tan, ”-tanin” ollessa pienten lasten tapa lausua sana ”-chan”, joka on lapsista käytetty kohteliaisuussana japanin kielessä. Murhaajan oikeaa nimeä on yritetty pitää salassa Japanin mediassa, ja hänestä käytetäänkin nimitystä ”Tyttö A” ().

## Tapaus
11-vuotias koulutyttö murhasi 12-vuotiaan luokkakaverinsa, Satomi Mitarain, tyhjässä luokkahuoneessa ruokatunnin aikana Okubon peruskoulussa Sasebossa. Nevada-tan jätti Mitarain ruumiin luokkaan ja palasi omaan luokkaansa vaatteet veressä. Tytön opettaja löysi ruumiin ja kutsui poliisin. Kun Nevada-tan oli saatu kiinni, hän tunnusti tekonsa ja kertoi, että hän ja Mitarai olivat riitaantuneet Internetissä.

## Seurauksia
Tapaus herätti keskustelua siitä, pitäisikö rikosoikeudellista vastuuikärajaa Japanissa jälleen laskea, kun sitä laskettiin viimeksi 16:sta 14:ään vuonna 2000, kun 14-vuotias poika tappoi 11-vuotiaan pojan vuonna 1997 Kobessa.

*[[Battle Royale (elokuva)|Battle Royale]]* -elokuvan fanisivusto ilmoitti, että elokuvan jatko-osan DVD-julkaisua, joka oli suunniteltu julkaistavaksi 9. kesäkuuta 2004, lykättäisiin ”tämänhetkisten tapahtumien” vuoksi.

## Nevada-tanin Internet-julkisuus
Nevada-tanista on piirretty satoja kuvia, joissa hänet kuvataan yleensä lyhyt-, ruskeatukkaisena, NEVADA-pusero päällään ja mattoveitsi tai muu terävä ase kädessään.

Saksalaisen nu metal -yhtyeen Panik nimi oli ennen Nevada Tan, kunnes sen nimi muutettiin tammikuussa 2008. Australialaisella Love Outside Andromeda -yhtyeellä on murhatapauksesta kertova ”Boxcutter, Baby” -niminen kappale.

## Lähteet

### Viitteet

## Aiheesta muualla
* Japan schoolgirl killer 'sorry' 
* All About Nevada-tan
Punapeippo

**Punapeippo** (*Cryptospiza salvadorii*) on afrikkalainen loistopeippoihin kuuluva varpuslintu. Laji on nimetty italialaisen eläintieteilijä Tommaso Salvadorin kunniaksi.

## Koko ja ulkonäkö
Linnun pituus on 11,5–12 senttimetriä. Sen höyhenpuku on kaksivärinen: alapuoli, pää, niska, pyrstö ja siivet ovat ruskeat ja selkä, siipien yläpeitinhöyhenet ja yläperä kirkkaanpunaiset.

## Esiintyminen
Punapeippoa tavataan Keski- ja Itä-Afrikassa noin 190&nbsp;000 neliökilometrin alueella, ja sen kanta on elinvoimainen.

## Elinympäristö
Punapeippo pesii vuoristoissa 1&nbsp;500–3&nbsp;000 metrin korkeudella.

## Lisääntyminen
Punapeippo rakentaa umpinaisen pesän muun muassa ruohonkorsista. Naaras munii 3–5 munaa, joita haudotaan 14–17 päivää.

## Ravinto
Punapeippo on siemensyöjä, mutta poikasille syötetään ensi päivinä hyönteisiä.

## Lähteet
Natalja Lisovskaja

**Natalja Lisovskaja** (; s. 16. heinäkuuta 1962) on venäläinen kuulantyöntäjä, joka edusti Neuvostoliittoa. Hän pitää hallussaan lajin naisten maailmanennätystä (22,63 m), jonka hän saavutti Moskovassa 7. kesäkuuta 1987.

Lisovskaja voitti kultaa olympialaisissa Soulissa 1988 ja yleisurheilun maailmanmestaruuskilpailuissa Roomassa 1987. 

Lisovskaja on naimisissa menestyneen moukarinheittäjä Juri Sedyhin kanssa. Parilla on tytär Alexia. Perhe asuu Pariisissa, Ranskassa.

## Lähteet
*
Autio maa

**Autio maa** (*The Waste Land*) on T. S. Eliotin tunnettu ja merkityksellinen modernistinen runo vuodelta 1922. Runossa on 434 riviä. Sen tunnettuja kohtia ovat "Huhtikuu on kuukausista julmin" (ensimmäinen rivi), "minä näytän sinulle ahdistuksen kourallisessa tomua" ja sanskritinkielinen viimeinen rivi "Shantih shantih shantih". Runon on julkaissut suomeksi vuonna 1949 Otava kokoelmassa *Autio maa. Neljä kvartettia ja muita runoja*.

Runon toimitti Ezra Pound, joka myöhemmin on sanonut, ettei hänen olisi pitänyt ryhtyä leikkelemään tekstiä, mutta Eliot torjui anteeksipyytelyt ja oli tyytyväinen siihen, miten Pound oli parantanut tekstiä.

Runo jakautuu viiteen osaan: 
# *Kuolleiden hautaus*
# *Erä shakkia*
# *Tulisaarna*
# *Veteen kuoleminen* 
# *Mitä ukkonen puhui*

*Autio maa* rakentuu vastakohtapareille ja yllättäville rinnastuksille. Sen teemoina ovat kulttuurin kuihtuminen länsimaalaisille optimisteille valtavan pettymyksen aiheuttaneen ensimmäisen maailmansodan jäljiltä ja myyttinen luomisvoimainen nuoruus, joka ehkä voisi luoda uuden kulttuurin. Runossa esiintyvät muiden muassa kasvullisuusmyytti luonnon uudistumisesta, hedelmällisyysmyytti seksuaalisen kyvyn palautumisesta, kristillinen ylösnousemusmyytti ja myytti Graalin maljan puhdistavuudesta. Keskeisiin symboleihin kuuluu kuningas Arthur -tarustoon kuuluva tarina "kalastajakuninkaasta", jonka impotenssi aiheuttaa hänen maalleen sateettomuuden ja kuivuuden. Vesi on läpi runon tärkeä elementti.

Runon alku:

## ''Aution maan'' huomautukset
Suomennokseen, kuten moniin muihinkin käännöksiin, sisältyy huomautusosa. Lauri Viljasen selitykset on yhdistetty Eliotin omiin viitteisiin. Runoon ei alun perin sisältynyt huomautuksia, kun se julkaistiin *Criterionissa* ja *Dialissa*, mutta, kuten Eliot kirjoittaa, runo havaittiin kovin lyhyeksi, joten saadakseen siihen lisää sivuja Eliot kirjoitti huomautusosan, "ja tuloksena on ainutlaatuinen teko-oppineisuuden näytös – –. Ne ovat melkeinpä suositumpia kuin itse runo". Huomautukset liitettiin ensimmäiseen kirjajulkaisuun joulukuussa 2022.

Vaikka viitteistä puuttuvat Eliotin tärkeät kirjallisia vaikuttajat, kuten Alfred Tennyson, James Joyce, Henry James ja myös Walt Whitman, esimerkiksi juuri Whitmanin vaikutusta on runossa nähty. Artikkelissaan *[[Parnasso]]ssa* Juha Silvo löytää Joycen vaikutusta varsinkin mytologisen materiaalin työstämisessä. Eräässä kirjeesssään Joycelle Eliot sanoo ihailevansa tätä ja toivovansa, ettei olisi lukenut *Odysseusta* oman itsensä takia. Dante oli merkittävä vaikuttaja, ja Silvo sanookin, ettei Danten vaikutusta voi yliarvioida. Viittauksia häneen on runsaasti. Eliot on kirjoittanut esseen "What Dante means to me" (1950). Eliot huomautti myöhemmin (1956), että koko huomautusosasto oli syntynyt ironisena leikittelynä kirjallisuuskriitikkojen kustannusella, ja tämän vaikutelman Silvo siinä tunnistaa.

## Lähteet
* Kappalenimien ja sitaattien suomennokset Lauri Viljasen käännöksestä

### Viitteet

## Aiheesta muualla

* Rickard A. Parker: Exploring The Waste Land. 2002. 
* John McGuirk: T.S. Eliot’s The Waste Land. Literary Kicks 31.8.2003. 
* Eric McMillan: Dry thoughts in any season.
Perunatykki

**Perunatykki** () on ampuma-ase. Sen toiminta perustuu kaasun paineeseen, joka ajaa ammuksen (esimerkiksi perunan) ulos piipusta. Perunatykkejä on neljää eri tyyppiä:

#Palavan kaasun laajenemisen voimalla toimivat
#Ilmanpaineella toimivat
#Yhdistelmätykit, joissa puristetaan kokoon polttoaineen ja ilman seos. Laukaistaessa tämä seos purkautuu ulos ja syttyy. Yhdistelmätykkien ammukset voivat rikkoa äänivallin.
#Tyhjiötekniikalla toimiva tykki, jossa ammusputkessa on tyhjiö ja venttiilin takana olevassa putkessa paineilmaa.
Sancho I

**Sancho I** oli usean hallitsijan nimi:

* Sancho I (n. 860–925), Pamplonan kuningas
* Sancho I (k. 966), Leónin kuningas
* Sancho I (n. 1042–1094), Aragonian kuningas
* Sancho I (1154–1212), Portugalin kuningas.
Mika Lahtinen

**Mika Lahtinen** (s. 30. huhtikuuta 1985 Tampere) on suomalainen jalkapalloilija, joka edusti Veikkausliigassa Tampere Unitedia, JJK Jyväskylää, Rovaniemen Palloseuraa ja Tampereen Ilvestä. Hän oli pelipaikaltaan hyökkääjä.

Lahtinen pelasi kausina 2003–2006 Veikkausliiga-joukkue Tampere Unitedissa, teki seitsemän maalia 52 ottelussa ja saavutti yhden mestaruuden (2006) ja kolme SM-pronssia (2003, 2004 ja 2005). Lahtinen edusti lainalla TamUsta alkukauden 2006 FC Hämeenlinnaa ja loppukauden Rovaniemen Palloseuraa Ykkösessä.

Kaudeksi 2007 hän siirtyi Ykkösen PP-70:een ja lokakuussa 2007 kaksivuotisella sopimuksella JJK:iin. Lahtinen teki vuoden 2008 lopulla jatkosopimuksen kauteen 2010 asti. Kaudella 2007 Lahtinen oli Ykkösen maalipörssin toinen 17 osumalla. Hän oli kauden loppuun mennessä tehnyt Ykkösessä yhteensä 24 maalia 49 ottelussa. Kaudella 2008 hän viimeisteli 7 maalia JJK:n riveissä 24 ottelussa.

Kaudella 2009 Lahtinen teki JJK:n ensimmäisen liigamaalin ja teki kaudella kaikkiaan viisi maalia ja kolme syöttöä 26 ottelussa. Seuraavana vuonna tulos oli kuusi maalia ja kuusi syöttöä 26 ottelussa. Kauden päätteeksi hän siirtyi takaisin Tampere Unitediin.. Lahtinen ehti kuitenkin pelata joukkueessa vain Liigacupissa, sillä seura ei saanut lisenssiä Veikkausliigaan kaudelle 2011. Lahtinen siirtyi huhtikuussa Rovaniemen Palloseuraan kahden vuoden sopimuksella.

Syksyllä 2014 Lahtinen palasi Ilvekseen kaksi- ja puolivuotisella sopimuksella. Hän lopetti pelaajauransa kauden 2016 jälkeen.

## Valmennusura
Lahtinen toimi elokuusta 2019 alkaen Ilveksen naisten liigajoukkueen päävalmentajana. Lahtisen toiminta aiheutti kohun kesäkuussa 2021, kun hän käytti asiattomaksi katsottua kieltä Ilveksen ja HJK:n välisen ottelun aikana. Lahtinen oli käyttänyt huora-sanaa tilanteessa, jossa Ilveksen pelaaja ei saanut palloa haltuunsa. Kurinpitolautakunta määräsi Lahtiselle kolmen ottelun pelikiellon. Tapahtuneen myötä Lahtinen ei enää jatkanut joukkueen valmentajana, vaan hänet siirrettiin muihin tehtäviin Ilveksessä.

## Lähteet
Vartiolaiva Telkkä

**Vartiolaiva Telkkä** oli Länsi-Suomen merivartiostolle kuulunut vartiolaiva. Telkän kotisatama oli Turku. Henkilöstöä aluksella oli 11–14. Alus luovutettiin Länsi-Suomen merivartiostolle kesällä 1999. Telkkä-luokan aluksista (3 kpl) luovuttiin syksystä 2014 alkaen, koska niitä ei voinut käyttää talviolosuhteissa, eikä niiden käytölle saatu määrärahoja. Ne korvattiin yhdellä suuremmalla laivalla, (VL Turva) joka rakennettiin STX Finlandin Rauman telakalla.

Aiempi, saman niminen Koskelo-luokan rannikkovartiolaiva VL Telkkä (1958) kuuluu Merivartiomuseon kokoelmaan. Alus on esillä Kotkan Kantasatamassa Merikeskus Vellamon edustalla. 

## Tehtävät

Telkän tehtäviin kuuluu muun muassa: 

*Meripelastusvalmiuteen osallistuminen ja sen ylläpito.
*Merirajan valvonta kalastusvyöhykkeellä ja aluemerellä.
*Kalastuksen valvominen sekä kalastusvyöhykkeellä että aluemerellä.
*Rajan yli suuntautuvan liikenteen valvominen.
*Vedenalaiset korjaus- ja nostotyöt.
*Ympäristön valvonta yhteistyössä Lounais-Suomen ympäristökeskuksen kanssa.
*Veden alla tapahtuva paikantaminen, etsintä ja tutkinta.

## Kalusto
Aluksen kalustoon kuuluu muun muassa:

*Öljyntorjuntakalustoa.
*Syvyyspommit ja 12,7 mm konekivääri
*Hydrofonilaitteisto.
*Kaksi sukeltajaa.
*Meripelastustilanteessa käytettävää siirrettävää vaurio- ja palotorjuntakalustoa.
*Valvontajärjestelmä, jolla vartioidaan merirajaa.
*Integroitu navigointijärjestelmä.

## Katso myös
* Suomen rajavartiolaitos
* VL Merikarhu (valmistui vuonna 1994)
* VL Tavi (2002)
* VL Tiira (2004)
* VL Tursas (1986)
* VL Uisko (1987)
* VL Viima (-1994)
* VL Silmä (-1994)

## Lähteet

## Aiheesta muualla

*Rajavartiolaitos: Vartiikkaa artikkelin ylälaidassa olevaa "Lisää"-valikkoolaiva Telkkä
Roberto De Vicenzo

**Roberto De Vicenzo** (14. huhtikuuta 1923 Buenos Aires, Argentiina – 1. kesäkuuta 2017 Argentiina) oli argentiinalainen golfaaja. Hän voitti pitkän uransa aikana lukuisia suuria kilpailuja, kuten vuoden 1967 British Openin. De Vicenzolle myönnettiin vuonna 1970 United States Golf Association (USGA) Bob Jones -palkinto, ja hänet kelpuutettiin *World Golf Hall of Fameen* vuonna 1989.

De Vicenzo syntyi Buenos Airesissa ja hänellä oli seitsemän sisarusta. De Vicenzo alkoi käydä paikallisella golfklubilla kuusivuotiaana. Toisen maailmansodan aikana hän palveli Argentiinan laivastossa, jonka jälkeen hän alkoi pelata golfia kansainvälisesti.

De Vicenzo kuoli 1. kesäkuuta 2017. Hän oli murtanut lonkkansa kuukautta aikaisemmin, mikä oli heikentänyt hänen terveyttään.

## Lähteet
Rachael Taylor

**Rachael May Taylor** (s. 11. heinäkuuta 1984 Launceston, Tasmania) on australialainen näyttelijä ja malli, joka tuli tunnetuksi televisiosarjasta *[[Headland]]* ja myöhemmin elokuvasta *[[Transformers (elokuva)|Transformers]]*.

## Elämäkerta
Taylor syntyi Launcestonissa, Tasmaniassa, mutta muutti 16-vuotiaana Sydneyn, jossa hän kävi Riverside High Schoolin. Taylor teki hetken aikaa mallin töitä ja kilpaili Miss Teen Tasmania- ja Miss Universe-/Miss World -kauneuskilpailuissa. Hän opiskeli Sydneyn yliopistossa politiikkaa ja historiaa, kunnes siirtyi laki ja taide alueelle.

### Näyttelijänä
Näyttelijänä Taylor teki ensiesiintymisensä vuonna 2004 elokuvassa *[[The Mystery of Natalie Wood]]*, jonka jälkeen hän teki muutamia pieniä rooleja elokuvissa ja televisiosarjoissa. Taylor tunnetaan parhaiten vuoden 2007 *[[Transformers (elokuva)|Transformers]]*-elokuvasta, jossa hän näytteli Maggieta. Hän on myös esittänyt tohtori Lucy Fieldsiä televisiosarjassa *[[Greyn anatomia]]*. Vuonna 2011 Taylor esiintyi yhdessä päärooleista ABC:n *[[Charlien enkelit (vuoden 2011 televisiosarja)|Charlien enkelit]]* -sarjassa. Vuonna 2015 hän esitti Trish ”Patsy” Walkeria Netflixin *[[Jessica Jones (televisiosarja)|Jessica Jonesissa]]*.

## Filmografia

### Elokuvat

### Televisio

## Lähteet

## Aiheesta muualla
Escape (Enrique Iglesiasin albumi)

**Escape** on espanjalaislaulaja Enrique Iglesiasin viides studioalbumi, joka julkaistiin vuonna 2001. Lisäksi vuoden 2002 loppupuolella julkaistiin erikoispainos, joka sisälsi kaksi uutta kappaletta.

*Escapen* tunnetuin kappale on singlenäkin julkaistu *Hero*, josta albumilla on myös espanjankielinen versio *Héroe* ja nopeatempoisempi Metro Mix -versio. Espanjankieliset versiot on tehty lisäksi kappaleista *Escape* (*Escapar*) ja *Don't Turn Off the Lights* (*No Apagues la Luz*). Singleinä julkaistiin *Heron* lisäksi *Escape*, *Don't Turn Off the Lights*, *Love to See You Cry*, *Maybe* ja *To Love a Woman*. 

Yhteensä albumilla on kymmenen kappaletta, joiden lisäksi se sisältää kolme espanjankielistä versiota sekä *Heron* Metro Mix -version. Erikoispainoksen kaksi uutta kappaletta olivat Mark Taylorin tekemä remix *Maybe*-kappaleesta ja Lionel Richien kanssa laulettu duetto *To Love a Woman*.

## Myynti ja listamenestys
*Escape* debytoi Billboard 200 -listalla sijalla 2. myyden 267 000 kappaletta ensimmäisen viikon aikana. Se oli Iglesiasin korkein debytointi kyseisellä listalla. Samanaikaisesti albumin tunnetuin kappale, *Hero* nousi Ison-Britannian listakärkeen tehden Iglesiasista ensimmäisen latinoartistin, joka on pitänyt yhtä aikaa hallussaan sekä albumi- että singlelistan kärkipaikkaa.

Yhdysvalloissa *Escape* myi triplaplatinaa, Isossa-Britanniassa nelinkertaista platinaa, Irlannissa viisinkertaista platinaa, Kanadassa kuusinkertaista platinaa, Australiassa viisinkertaista platinaa, Intiassa triplaplatinaa ja Saksassa tuplaplatinaa. Toistaiseksi albumia on myyty maailmanlaajuisesti yli yhdeksän miljoonaa kappaletta, mikä tekee siitä Iglesiasin myydyimmän albumin.

## Kappaleet
# *Escape*
# *Don't Turn Off the Lights*
# *Love to See You Cry*
# *Hero*
# *I Will Survive*
# *Love 4 Fun*
# *Maybe*
# *One Night Stand*
# *She Be the One*
# *If the World Crashes Down*
# *Escapar*
# *No Apagues la Luz*
# *Héroe*
# *Hero* (Metro Mix)
# *Maybe* (Mark Taylor Mix) *
# *To Love a Woman* (duetto Lionel Richien kanssa) *

Tähdellä merkityt kappaleet vain erikoispainoksessa.
Villi lapsi (Pelle Miljoonan albumi)

__NOTOC__
**Villi lapsi** on Pelle Miljoona & Rockers -yhtyeen albumi vuodelta 2002. Poptorin julkaisema albumi sisältää uusia versioita Pelle Miljoonan vuosien 1978–1980 hiteistä sekä Ratsia-coverin ”Lontoon skidit”.

## Kappaleet
Kaikki kappaleet sovittanut Rockers.

# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pelle Miljoona – laulu, huuliharppu
* Puka Oinonen – kitara, taustalaulu
* Tero Siitonen – basso, taustalaulu
* Vänni Väänänen – rummut ja perkussiot

### Tuotanto
* Petri Kokko – tuottaja, äänittäjä, miksaaja (Brickstone-studio, maaliskuu 2002)
* Puka Oinonen – tuottaja
* Vänni Väänänen – tuottaja
* Lamppu Laamanen – executive dude
* Tomppa Järvinen – masteroija (Z-Trading)
Walter Hagen

**Walter Charles Hagen** (21. joulukuuta 1892 – 6. lokakuuta 1969) oli yhdysvaltalainen golfaaja. Hagenin ensimmäisen merkittävä saavutus oli U.S. Openin voitto vuonna 1914. Hän saavutti urallaan kaikkiaan 11 major-turnausvoittoa, mikä on historian kolmanneksi suurin määrä.

Hagen oli nuoruudessaan myös lahjakas baseballpelaaja, mutta muutti urasuunnitelmiaan ja saavutti menestystä golfissa jo 1910-luvulla.

Hagen kuoli Michiganin Traverse Cityssä 76 vuoden ikäisenä. Hän on golfin historian tunnetuimpia pelaajia, ja *Golf Digest* -lehti nimesikin hänet vuonna 2000 lajin kaikkien aikojen seitsemänneksi suurimmaksi mestariksi. Hagen kelpuutettiin World Golf Hall of Fameen vuonna 1974.

## Tärkeimpiä voittoja

* Yhdysvaltain avoin golfturnaus : ensimmäinen sija 1914, 1919
* Britannian avoin golfturnaus: ensimmäinen sija 1922 (ensimmäisenä yhdysvaltalaisena), 1924, 1928, 1929
* PGA Championship: ensimmäinen sija 1921, 1924, 1925, 1926, 1927

## Lähteet
UAE

**UAE** on alun perin Bernd Schmidtin kehittämä emulaattoriohjelma, joka emuloi Commodoren Amiga-tietokonemallistoa. Se on GNU GPL:llä julkaistu vapaaohjelma.

UAE tuli alun perin sanoista *Unusable Amiga Emulator* (), koska se ei toiminut. Sittemmin siitä tuli *Unix Amiga Emulator* ja monia muita. Koska mikään pitemmistä nimistä ei nykyisin kuvaa ohjelmistoa, on sen nimi pelkästään UAE. 

Ensimmäinen versio ohjelmasta julkaistiin 1995. UAE oli pitkään käytännössä käyttökelvoton, koska 1990-luvun puolivälin IBM PC-yhteensopivien laskuteho ei riittänyt Amigan emulointiin. Ohjelmiston kehittyessä ja tietokoneiden tehon kasvaessa se pikkuhiljaa saavutti kyvyn reaaliaikaiseen emulointiin, pystyen vuoteen 1998 mennessä emuloimaan Amiga 500:aa suurin piirtein täydellä nopeudella.

Nykyisin UAE on tehokas ja liki kattava Amiga-emulaattori. Se emuloi Amigan OCS-, ECS- ja AGA-piirisarjoja sekä Amigan I/O-laitteita ja prosessoreita (Motorola 68000 -sarjaa). UAE on käännetty useille käyttöjärjestelmille, mukaan lukien Microsoft Windows, Linux, MacOS, RISC OS, Xbox-konsoli ja jopa AmigaOS ja AROS, joissa se mahdollistaa Amigan piirejä vaativien ohjelmien ajamisen PowerPC-laitteistoissa. UAE käyttää Amigan levykkeistä tehtyjä levykuvia. Useimmat Amigan ohjelmat saa toimimaan UAE:lla, mutta jotkin ohjelmat vaativat käytettävän prosessorin ja piirisarjojen tarkkaa konfigurointia. 

UAE vaatii toimiakseen Amigan Kickstart-ROM:ien sisällöt, jotka ovat tekijänoikeudella suojattuja, ja joita on vaikea hankkia laillisesti, ellei omista Amigaa.

UAE:sta on kaksi päähaarautumaa: Windowsille tehty WinUAE, joka on projekteista aktiivisempi, ja muille järjestelmille tehty E-UAE. WinUAE:ta kehittää suomalainen Toni Wilen, E-UAE:ta Richard Drummond.

## Lähteet

## Aiheesta muualla
* WinUAE
* E-UAE
* FS-UAE
Oscar Camenzind

**Oscar Camenzind** (s. 12. syyskuuta 1971, Schwyz, Schwyzin kantoni) on entinen sveitsiläinen maantiepyöräilijä, lajin maailmanmestari.

Camenzind voitti maantieajon MM-kultaa Valkenburgissa 1998 ennen Peter Van Petegemiä ja Michele Bartolia. Samana syksynä Camenzind voitti vielä Lombardian ympäriajon, vuonna 2000 Sveitsin ympäriajon ja vuonna 2001 Liège–Bastogne–Liège'n.

Camenzindin ura päättyi hänen jäätyään kiinni EPO:n käytöstä kesällä 2004.

## Saavutuksia
### Yhden päivän kilpailut
*Maantieajon MM-kilpailu: 1998 kultaa, 1999 kuudes, 2000 15.
*Maantiepyöräilyn maailmancup: 2001 seitsemäs
*Lombardian ympäriajo: 1998 voitto, 1999 neljäs, 2002 kolmas
*Liège–Bastogne–Liège: 1999 kahdeksas, 2001 voitto
*La Flèche Wallonne: 1999 neljäs
*Milano–Torino: 1998 toinen, 2002 toinen
*Grand Prix Gippingen: 1998 kolmas
*Coppa Placci: 2003 kolmas
*Breitling Grand Prix (parina Johan Museeuw): 1997 voitto
*Sveitsin maantiepyöräilymestaruus: 1997

### Etappikilpailut
*Italian ympäriajo:
**1998 kokonaiskilpailussa neljäs
**1999 kokonaiskilpailussa 11.
*Ranskan ympäriajo:
**1997 kokonaiskilpailussa 12., toinen etapilla 17
*Espanjan ympäriajo:
**1998 kokonaiskilpailussa 16.
**1999 toinen etapilla 9
**2002 kolmas etapilla 2
*Sveitsin ympäriajo:
**1997 kokonaiskilpailussa toinen, piste- ja yhdistelmäkilpailujen sekä etappien 1 (aika-ajo) ja 9 voitto
**1999 kokonaiskilpailussa viides, etapin 7 voitto
**2000 kokonaiskilpailun voitto
**2001 sprinttikilpailun ja etapin 10 voitto
*Tour de Romandie:
**1999 kokonaiskilpailussa viides
*Itävallan ympäriajo:
**1997 kokonaiskilpailussa kolmas, piste- ja mäkikilpailujen, prologin sekä etapin 5 voitto
*Giro del Trentino:
**1999 etapin 3 voitto
*Grand Prix Tell:
**1996 kokonaiskilpailussa toinen, piste-, mäki- ja yhdistelmäkilpailujen sekä etappien 2, 4 (aika-ajo) ja 5 voitto
**1997 kokonaiskilpailun voitto
*Sachsen-Tour:
**2002 kokonaiskilpailun ja etapin 2 voitto
**2003 etapin 3 voitto

## Lähteet
*Oscar Camenzind Trap–Friis-tietokannassa
Tony Laureano

**Tony Laureano** on alun perin Puerto Ricosta kotoisin oleva extreme metal -rumpali. Hän on soittanut lukuisissa death ja black metal -kokoonpainoissa, kuten Dimmu Borgir, Nile, Malevolent Creation ja Aurora Borealis. Dimmu Borgirissa ja 1349:ssä Laureano toimii tuuraavana keikkarumpalina. Hän soittaa nykyään Belphegor-nimisen black metal -yhtyeen riveissä.

## Diskografia
* Naphobia – 
* Aurora Borealis – 
* Acheron – 
* Angel Corpse – 
* God Dethroned – 
* Internecine – 
* Nile – 
* Malevolent Creation – 
* Aurora Borealis –
Mauro Gianetti

**Mauro Gianetti** (s. 16. maaliskuuta 1964) on uransa päättänyt sveitsiläinen maantiepyöräilijä.

Gianetti voitti vuonna 1995 sekä Liège-Bastogne-Liègen että Amstel Gold Racen. Seuraavana vuonna hän sai hopeaa MM-kilpailujen maantieajossa Luganossa ja voitti maailmancupiin kuuluneen Japan cup -kilpailun.

Ammattilaisuransa vuonna 2002 lopetettuaan Gianetti toimi Saunier Duval - Prodir -tallin managerina.

## Saavutuksia
Lähde:
*Maantieajon MM-kilpailu: 1995 neljäs, 1996 hopeaa, 1997 12., 1998 viides
*Maantiepyöräilyn maailmancup: 1995 kolmas, 1996 kuudes
*Liège-Bastogne-Liège: 1995 voitto, 1996 kolmas, 1998 kahdeksas, 2000 kuudes
*Lombardian ympäriajo: 1996 kahdeksas
*Amstel Gold Race: 1995 voitto, 1997 viides
*La Flèche Wallonne: 1995 viides, 1996 neljäs
*Espanjan ympäriajo:
**1995 kokonaiskilpailussa 17.
**1996 kokonaiskilpailussa 13., kolmas etapilla 13
*Baskimaan ympäriajo: 1996 kokonaiskilpailussa neljäs
*Tour de Romandie: 1996 kokonaiskilpailussa viides
*Critérium International: 1996 kokonaiskilpailussa kolmas, etapin 2 voitto
*Rund um den Henninger Turm: 1997 kolmas
*Coppa Placci: 1990 voitto, 1991 voitto
*Milano–Torino: 1990 voitto, 1994 toinen
*Paris–Camembert: 1997 voitto
*Grand Prix de Fourmies: 1990 kolmas, 1992 kolmas
*Giro del Veneto: 1996 kolmas
*Giro del Piemonte: 1996 kolmas
*Japan cup: 1996 voitto
*Grand Prix Primavera: 1996 voitto
*Trofeo Melinda: 1993 toinen, 1999 voitto 
*Polymultipliee de l'Hautil: 1997 voitto
*Trophee des Grimpeurs: 1997 toinen
*Tour of Japan: 2000 kokonaiskilpailun ja etapin 3 voitto
*Wartenberg Rundfahrt: 1996 voitto, 1999 voitto

## Lähteet
Michel Eugène Chevreul

**Michel Eugène Chevreul** (31. elokuuta 1786 – 9. huhtikuuta 1889) oli ranskalainen kemisti, jolle myönnettiin vuoden 1857 Copley-mitali.

Chevreul syntyi Angersissa lääkärisukuun. Hän lähti nuoruusvuosinaan Pariisiin, ja vuonna 1813 hänestä tuli Lycée Charlemagnen kemian professori. Hänet valittiin vuonna 1826 Ranskan tiedeakatemiaan ja Lontoon Royal Societyn ulkomaalaisjäseneksi.

Chevreul pääsi professorina Muséum national d'histoire naturelleen, jota hän myös johti 1860-luvulta alkaen. Hän kuoli tuohon aikaan erittäin poikkeuksellisessa 102 vuoden iässä luotuaan pitkän ja monipuolisen tutkijanuran.

Kemistinä Chevreul osoitti, että rasvat ovat glyserolin ja rasvahappojen yhdisteitä, ja hän eristi ensimmäisenä useita rasvahappoja.

Chevreulin vaikutus kuvataiteessa oli suuri. Hänen teoriansa värikontrasteista ja diffuusista värisekoituksesta olivat yksi tekijä, joka vaikutti impressionisteihin ja taiteen murrokseen 1800-luvun loppupuolella. Erityisesti hänen teoksensa *De la loi du contraste simultané des couleurs et de l'assortiment des objets colorés* vuonna 1839 ja sen toinen, kuvataiteisiin sovitettu painos, joka ilmestyi vuonna 1855 englanniksi nimellä *The Principles of Harmony and Contrast of Colours, and Their Applications to the Arts*. Chevreulin tutkimukset vaikuttivat paljon myös gobeliini- ja kangasteollisuuteen. Väriopissa ja taiteen värinkäytössä ne avasivat uuden luvun.

## Lähteet

## Aiheesta muualla
Pierre Savorgnan de Brazza

**Pierre Paul François Camille Savorgnan de Brazza** (; 1852–1905) oli italialais-ranskalainen tutkimusmatkailija. Alun perin italialainen de Brazza hankki Ranskan kansalaisuuden ja auttoi Ranskaa varmistamaan itselleen Ranskan Kongon siirtomaan. Hänen mukaansa on nimetty nykyisen Kongon tasavallan pääkaupunki Brazzaville.

## Elämäkerta

De Brazza syntyi alkujaan nimellä Pietro di Brazza Savorgnani Italiassa paikalliseen yläluokkaan kuuluneille vanhemmille. Hän haaveili nuorena urasta laivastossa, mutta Italian laivasto ei häntä houkutellut. Niinpä hän aloitti opiskelut Ranskan laivastoakatemiassa vuonna 1870. 21-vuotiaana de Brazzasta tuli Ranskan kansalainen ja hän vaihtoi nimensä ranskalaiseen muotoon. 

Palveltuaan Saksan–Ranskan sodassa de Brazza osallistui ranskalaisten orjuudenvastaiseen retkikuntaan nykyisen Gabonin alueella. Siellä hän alkoi kiinnostua Afrikan sisäosien tutkimisesta. Alue oli vielä tuolloin eurooppalaisille paljolti tuntematon. De Brazza palasi läntiseen Keski-Afrikkaan vuonna 1875 ja teki ensimmäisen tutkimusmatkansa mantereen sisäosiin. Tutkimusmatkojensa takia hän sai työtarjouksen Belgian kuningas Leopold II:lta, joka yritti tuolloin turvata Kongojoen aluetta oman valtansa alle. De Brazza teki kuitenkin seuraavan tutkimusmatkansa taas Ranskan alaisuudessa kilpaillen nyt Kongon varmistamisesta Leopod II:lle työskennelleen Henry Morton Stanleyn kanssa. De Brazza saavutti Kongojoen vuonna 1880 ja neuvotteli sopimuksen paikallisten tekejen kuningas Makokon kanssa muodostaen Ranskan Kongon protektoraatin edeltäjän. Samana vuonna de Brazza perusti myös ranskalaisen siirtokunnan Malebon altaan rannalle. Paikasta tuli myöhemmin de Brazzan mukaan nimetty Brazzavillen kaupunki.

Vuoden 1884 Berlinin konferenssin jälkeen de Brazza nimettiin Ranskan Kongon kenraalikomissaariksi. Hän jatkoi Ranskan vaikutusvallan kasvattamista alueella, josta tuli lopulta kolme kertaa itse Manner-Ranskan kokoinen. De Brazza tuki reiluja palkkoja afrikkalaisille työläisille ja rakennutti kouluja ja sairaaloita. Hän oli saavuttanut sankarin maineen Ranskassa, mutta hänen nimeään alettiin mustamaalata, koska hän ei ollut valmis luovuttamaan maata yksityisille intresseille. Hän menetti lopulta virkansa vuonna 1898. Virkansa menetyksen jälkeen olot Ranskan kongossa alkoivat nopeasti muistuttaa oloja Belgian kuninkaan Kongon vapaavaltiossa, joka tuli tunnetuksi paikallista väestöä vastaan tehdyistä hirmutöistä. De Brazza suostui vastenhakoisesti lähtemään tutkimaan Ranskan Kongon olosuhteita. Sairas ja heikkokuntoinen de Brazza kuoli vuonna 1905 ollessaan palaamassa Ranskaan Dakarissa, nykyisessä Senegalissa vuonna 1905.
## Lähteet
Todistaja (albumi)

__NOTOC__
**Todistaja** on Pelle Miljoona & Ylivoima -yhtyeen ainoaksi jäänyt, Pelle Miljoonan 24., albumi. Se julkaistiin 22. marraskuuta 2002. Albumi sisältää Pelle Miljoonan sekä vanhoja että uusia reggae-kappaleita sekä kahden vierailevan artistin kappaleet.

## Kappaleet
# 
# 
# 
# 
# 
# 
# 
# 
# 
# 
# 
# 

## Muusikot
* Pelle Miljoona – laulu
* Shenga Salmi – kitara
* Jori Hulkkonen – kitara
* Kari Hulkkonen – basso
* Reino ”Junior Rhino” Nordin – rummut ja percussion
* Tommi "Bommi" Tikkanen – urut, piano ym.
* Eero "Baabel" Savela – trumpetti
* Erno "Baabel" Haukkala – vetopasuuna
Catherine Plewinski

**Catherine Plewinski** (s. 12. heinäkuuta 1968, Courrières) on entinen ranskalainen uimari, joka voitti uransa aikana kaksi olympiapronssia; Soulissa 1988 100 metrin vapaauinnista ja Barcelonassa 1992 100 metrin perhosuinnista. Hän voitti urallaan myös lukuisia MM- ja EM-mitaleja.

## Lähteet
*Olympliquons-nous  
*Encyclopédie Universalis
Orp-Jauche

**Orp-Jauche** () on kunta Belgiassa, Vallonian Brabantin provinssissa. Pinta-alaa Orp-Jauchella on 50,5 neliökilometriä. 1. tammikuuta 2007 kunnassa oli 7&nbsp;932 asukasta ja asukastiheys oli 157 as./km². Kunnan pormestarina toimii Hugues Ghenne.

## Asukasluvun kehitys

## Pormestarit

## Aiheesta muualla

* Kunnan kotisivut
Kaisu Mikkola

**Kaisu Marjatta Mikkola** (o.s. **Tuominen**, 5. maaliskuuta 1942 Oulu – 30. syyskuuta 2018 Oulu) oli suomalainen toimittaja ja kulttuurivaikuttaja. Mikkola aloitti kesätoimittajana oululaisessa Liitossa. mutta teki työuransa pääasiassa Kalevassa vuodesta 1963 alkaen. Kalevan kulttuuritoimittajana hän toimi vuodesta 1968 ja kulttuuriosaston päällikkönä vuosina 1971–2005. Hän käytti pakinoissaan nimimerkkiä ”Bast”. Koulutukseltaan Mikkola oli yhteiskuntatieteiden maisteri. Mikkola oli vuodesta 1962 lähtien naimisissa oululaisen taidemaalari Matti Mikkolan kanssa.

Mikkola kuoli tapaturman seurauksena 76-vuotiaana Oulun yliopistollisessa sairaalassa syyskuussa 2018.

## Luottamustoimet ja kunnianosoitukset

Mikkola oli Taiteen keskustoimikunnan jäsen vuosina 1992–1997 ja 2001–2003, Valtion näyttömötaidetoimikunnassa 1983–1988, Finland Festivalsin neuvottelukunnan jäsenenä vuosina 1992–1993 ja puheenjohtajana 1994–1998. Mikkola oli vuoden 2007 Finlandia-palkinnon valitsija, ”diktaattori”. Aikaisemmin hän oli kahdesti esivalintaraadin jäsen. Vuonna 1975 Mikkola sai Valtion tiedonjulkistamispalkinnon ja Valtion journalistipalkinnon vuonna 2004. Hänet nimitettiin Oulun yliopiston filosofian kunniatohtoriksi vuonna 2006.

## Lähteet

## Aiheesta muualla
* Mikkolan kolumni Johannes Messeniuksesta 
* Kaisu Mikkolan muistokirjoitus Helsingin Sanomissa
Tähtivaeltaja (albumi)

__NOTOC__
**Tähtivaeltaja** on Pelle Miljoona & Rockers -yhtyeen albumi, joka julkaistiin toukokuussa 2003. Poptorin julkaisema albumi sisältää uusia versioita Pelle Miljoonan vuosien 1987–2001 valikoiduista kappaleista sekä uuden kappaleen ”Äiti maa”.

## Kappaleet
Kaikki kappaleet säveltänyt ja sanoittanut Pelle Miljoona sekä sovittanut Rockers.

# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
### Yhtye
* Pelle Miljoona – laulu, huuliharppu
* Puka Oinonen – kitara, taustalaulu
* Tero Siitonen – basso, taustalaulu
* Vänni Väänänen – rummut ja perkussiot

### Vierailevat muusikot
* Rele Kosunen – taustalaulu
* Pasi Juhantalo – tinapilli

### Tuotanto
* Petri Kokko – tuottaja, äänittäjä, miksaaja, kannen kuvat
* Z-Trading – masterointi (Finnvox Studios)
* Tomi Kerminen – kansi, kannen kuvat
Jon Vesano

**Jon Vesano** on yhdysvaltalainen extreme metal -basisti, joka on toiminut muun muassa Nilen basistina sekä yhtenä laulajana. Hän liittyi yhtyeeseen ennen In Their Darkened Shrines -albumin nauhoituksia, eikä ehtinyt opetella neljää, juuri ennen studioon menoa kirjoitettua kappaletta bassolla. Siksi levyn bassot soittaa Dallas Toler-Wade ja Vesano mainitaan kansilehdessä vain vierailevana laulajana. Vesano erosi yhtyeestä helmikuussa 2005.

## Diskografia
* Nile - In Their Darkened Shrines (2002)

## Lähteet
Automobili Turismo e Sport

**Automobili Turismo e Sport** oli italialaisen Carlo Chitin perustama Formula 1 -talli, joka kilpaili F1-sarjassa viidessä osakilpailussa kaudella . ATS oli entisen Ferrari-tallin henkilökunnan projekti. Talli kuitenkin osoittautui suureksi pettymykseksi menestyksiin tottuneelle ryhmälle. Phil Hillin ajama 11.sija tallin kotikilpailussa Italian GP:ssä jäi parhaimmaksi saavutukseksi. Yhtiö ajautui konkurssiin vuonna 1965.

## Tilastot ja saavutukset F1-sarjassa
()

## Lähteet
Carl Edward Hellmayr

**Carl Edward (Eduard) Hellmayr** (29. tammikuuta 1878 Wien − 24. helmikuuta 1944 Orselina, Sveitsi) oli itävaltalainen lintutieteilijä.

Hellmayr opiskeli Wienin yliopistossa. 1903 hän liittyi Münchenin museon lintuosaston henkilökuntaan ja 1908 hänet nimitettiin osaston intendentiksi. Hän erikoistui neotrooppisen alueen lintuihin ja tutki Johann Baptist von Spixin kokoelman Brasilian linnuista. 1904–1905 hän vietti pitkiä aikoja Pariisin luonnonhistoriallisessa museossa tutustuen erityisesti Alcide d'Orbignyn Etelä-Amerikasta kerättyyn kokoelmaan. 1905 hän siirtyi kolmeksi vuodeksi Walter Rothschildin museoon Tringissä Englannissa, missä hän työskenteli Ernst Hartertin opastuksen alaisena. Münchenissä hän sai professorin arvonimen. Hän oli Baijerin lintutieteellisen seuran pääsihteeri ja seuran lehden *Verhandlungen*in toimittaja vuoteen 1921.

1922 Hellmayr nimitettiin Chicagon museon (*Field Museum in Chicago*) eläintieteen avustavaksi intendentiksi. Hänen päätehtävänsä oli toimittaa vastikään kuolleen Charles Barney Coryn aloittama *Catalogue of Birds of the Americas* loppuun. Tähän tehtävään hän paneutui vuosiksi. 1931 hän muutti takaisin Wieniin ja asui siellä, kunnes natsit pidättivät ja vangitsivat hänet vuonna 1938. Hellmayr sairastui ja vietti seitsemän viikkoa sairaalassa. Suhteidensa ansiosta hän kahden kuukauden päästä onnistui pääsemään pois Itävallasta ja muutti Sveitsiin, jossa asui kuolemaansa saakka. Sveitsissä hän viimeisteli teossarjaa, joka kuitenkin jäi hieman kesken.

Hellmayr oli American Ornithologists’ Unionin kunniajäsen vuodesta 1911 alkaen, ja myös British Ornithologists’ Unionin kunniajäsen. Hän julkaisi noin 160 tieteellistä artikkelia.

Hellmayrin kunniaksi on nimetty ruskojuovanapsija (*Mecocerculus hellmayri*), punaolkaorneero (*Gyalophylax hellmayri*), viitaorneero (*Hellmayrea gularis*), viirulakkiorneero (*	Cranioleuca hellmayri*) ja arokirvinen (*Anthus hellmayri*). Hellmayr itse nimesi suuren joukon lintulajeja ja alalajeja, muun muassa kalliovarpusen alalajin *exigua* 1902.

## Teoksia
* *Revision of Spix's Types of Brazilian Birds* (1906)
* *Catalogue of Birds of the Americas* (1918–1949), 15-osainen sarja, joista kaksi ensimmäistä osaa oli Charles Barney Coryn ja 13 osaa Hellmayrin kirjoittamia.
* *The Birds of Chile*, (yhdessä Henry Boardman Conoverin kanssa).

## Lähteet
* Muistokirjoitus/John T. Zimmer. The Auk.
Ernie Els

**Theodore Ernest ”Ernie” Els** (s. 17. lokakuuta 1969, Johannesburg) on eteläafrikkalainen golfaaja. Hän pelasi lapsuudessaan myös erinomaisesti tennistä, mutta myöhemmin hän päätti keskittyä yksinomaan golfiin, jonka hän aloitti kahdeksanvuotiaana.

Els on 191 cm pitkä, ja hän on saanut suuresta koostaan ja rauhallisesta lyöntityylistään johtuen lempinimen ”The Big Easy”.

## Saavutukset
Els voitti vuonna 1984 juniorimaailmanmestaruuden 13–14-vuotiaiden poikien ryhmässä. Toiseksi ylsi Phil Mickelson. Elsista tuli golfammattilainen vuonna 1989.

Els on saavuttanut urallaan neljä major-voittoa. Hän on voittanut U.S. Openin vuosina 1994 ja 1997 sekä British Openin vuosina 2002 ja 2012. 

Hänen peliuransa oli katkolla vuonna 2005 joitakin kuukausia lomalla vasempaan polveen tulleen vamman vuoksi.

## Lähteet
Septetti

**Septetti** on seitsemän soittajan tai laulajan ryhmä, joka esittää musiikkia.

## Katso myös

*Duo
*Trio
*Kvintetti
*Sekstetti
*Oktetti
Sekstetti

**Sekstetti** on kuuden soittajan tai laulajan ryhmä, joka esittää musiikkia.

## Katso myös

*Duo
*Trio
*Kvintetti
*Oktetti
*Septetti
Tikkakosken mannekiini

**Tikkakosken mannekiini** on kuvaannollinen sanonta, jolla tarkoitetaan taitavaa konepistooliampujaa. Nimitys viittaa Tikkakosken valmistamaan Suomi-konepistooliin. Sanonnan keksijänä pidetään huumorintajustaan tunnettua alikersantti Viljam Pylkästä. Tällä tittelillä hän esitteli itsensä saksalaisille hänelle myönnetyn Rautaristin luovutustilaisuudessa.

Käsitettä ei tunnettu yleisesti jatkosodan aikana, vaan se vakiintui myöhemmin vuonna 1954 julkaistun Väinö Linnan teoksen Tuntematon sotilas myötä, jossa sitä käytettiin alikersantti Antero Rokan sanomana:

Alikersantti Väinö Linna kuului jatkosodan aikana samaan komppaniaan kuin Viljam Pylkäs, joka Linnan Pylkkäälle lähettämän kirjeen mukaan oli Antero Rokan esikuva.

## Lähteet
* 
* 
### Viitteet